title: Εκτελεστικός κανονισμός (ΕΕ) αριθ. 257/2012 της Επιτροπής, της 22ας Μαρτίου 2012 , για τον καθορισμό των επιστροφών κατά την εξαγωγή στον τομέα του βοείου κρέατος

text:
               23.3.2012

               EL

               Επίσημη Εφημερίδα της Ευρωπαϊκής Ένωσης

               L 84/32

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 257/2012 ΤΗΣ ΕΠΙΤΡΟΠΉΣ
   της 22ας Μαρτίου 2012
   για τον καθορισμό των επιστροφών κατά την εξαγωγή στον τομέα του βοείου κρέατος
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), και ιδίως το άρθρο 164 παράγραφος 2 και το άρθρο 170, σε συνδυασμό με το άρθρο 4,
   Εκτιμώντας τα ακόλουθα:

               (1)

               Σύμφωνα με το άρθρο 162 παράγραφος 1 του κανονισμού (ΕΚ) αριθ. 1234/2007, η διαφορά μεταξύ των τιμών των προϊόντων που απαριθμούνται στο μέρος ΧV του παραρτήματος Ι του εν λόγω κανονισμού στην παγκόσμια αγορά και των τιμών των εν λόγω προϊόντων στην Ένωση μπορεί να καλυφθεί με επιστροφή κατά την εξαγωγή.

               (2)

               Λαμβανομένης υπόψη της παρούσας κατάστασης της αγοράς βοείου κρέατος, είναι σκόπιμο να καθοριστούν επιστροφές κατά την εξαγωγή σύμφωνα με τους κανόνες και τα κριτήρια που προβλέπονται στα άρθρα 162, 163, 164, 167, 168 και 169 του κανονισμού (ΕΚ) αριθ. 1234/2007.

               (3)

               Σύμφωνα με το άρθρο 164 παράγραφος 1 του κανονισμού (ΕΚ) αριθ. 1234/2007, είναι δυνατή η διαφοροποίηση των επιστροφών ανάλογα με τον τόπο προορισμού, ιδίως εάν η κατάσταση της διεθνούς αγοράς, οι ειδικές ανάγκες ορισμένων αγορών ή οι υποχρεώσεις που απορρέουν από τις συμφωνίες που συνάπτονται σύμφωνα με το άρθρο 300 της Συνθήκης το καθιστούν αναγκαίο.

               (4)

               Οι επιστροφές πρέπει να χορηγούνται μόνο για τα προϊόντα που επιτρέπεται να κυκλοφορούν ελεύθερα στην Ένωση και φέρουν το σήμα καταλληλότητας που προβλέπεται στο άρθρο 5 παράγραφος 1 στοιχείο α) του κανονισμού (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (2). Τα προϊόντα αυτά πρέπει επίσης να πληρούν τους όρους του κανονισμού (ΕΚ) αριθ. 852/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για την υγιεινή των τροφίμων (3) και του κανονισμού (ΕΚ) αριθ. 854/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών διατάξεων για την οργάνωση των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο (4).

               (5)

               Το άρθρο 7 παράγραφος 2 τρίτο εδάφιο του κανονισμού (ΕΚ) αριθ. 1359/2007 της Επιτροπής, της 21ης Νοεμβρίου 2007, περί θεσπίσεως των όρων χορηγήσεως ειδικών επιστροφών κατά την εξαγωγή για ορισμένα βόεια κρέατα χωρίς κόκαλα (5) προβλέπει μείωση της ειδικής επιστροφής, εάν η ποσότητα που πρόκειται να εξαχθεί είναι μικρότερη από το 95% της συνολικής ποσότητας κατά βάρος των τεμαχίων που προέρχονται από την αφαίρεση των οστών αλλά όχι μικρότερη του 85% αυτής.

               (6)

               Οι επιστροφές που ισχύουν σήμερα έχουν καθοριστεί με τον εκτελεστικό κανονισμό (ΕΕ) αριθ. 1318/2011 της Επιτροπής (6). Επειδή πρέπει να καθοριστούν νέες επιστροφές, θα πρέπει, κατά συνέπεια, να καταργηθεί ο κανονισμός αυτός.

               (7)

               Προκειμένου να αποφευχθούν αποκλίσεις από την τρέχουσα κατάσταση της αγοράς, να αποτραπεί η κερδοσκοπία στην αγορά και να εξασφαλιστεί αποτελεσματική διαχείριση, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

               (8)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης της κοινής οργάνωσης των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Τα προϊόντα για τα οποία χορηγούνται επιστροφές κατά την εξαγωγή σύμφωνα με άρθρο 164 του κανονισμού (ΕΚ) αριθ. 1234/2007 βάσει των όρων της παραγράφου 2 του παρόντος άρθρου καθώς και τα σχετικά ποσά παρατίθενται στο παράρτημα του παρόντος κανονισμού.
   2.   Τα προϊόντα που είναι επιλέξιμα για επιστροφή σύμφωνα με την παράγραφο 1 πρέπει να πληρούν τους σχετικούς όρους των κανονισμών (ΕΚ) αριθ. 852/2004 και (ΕΚ) αριθ. 853/2004, και ειδικότερα, να έχουν παρασκευαστεί σε εγκεκριμένη εγκατάσταση και να πληρούν τους όρους σήμανσης καταλληλότητας που ορίζονται στο παράρτημα I τμήμα Ι κεφάλαιο III του κανονισμού (ΕΚ) αριθ. 854/2004.
   Άρθρο 2
   Στην περίπτωση που αναφέρεται στο άρθρο 7 παράγραφος 2 τρίτο εδάφιο του κανονισμού (ΕΚ) αριθ. 1359/2007 το ύψος της επιστροφής για τα προϊόντα του κωδικού 0201 30 00 9100 μειώνεται κατά 3,5 ευρώ/100 kg.
   Άρθρο 3
   Καταργείται ο εκτελεστικός κανονισμός (ΕΕ) αριθ. 1318/2011.
   Άρθρο 4
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 22 Μαρτίου 2012.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 139 της 30.4.2004, σ. 55.

      (3)  ΕΕ L 139 της 30.4.2004, σ. 1.

      (4)  ΕΕ L 139 της 30.4.2004, σ. 206.

      (5)  ΕΕ L 304 της 22.11.2007, σ. 21.

      (6)  ΕΕ L 334 της 16.12.2011, σ. 21.

      ΠΑΡΑΡΤΗΜΑ

         Επιστροφές κατά την εξαγωγή στον τομέα του βοείου κρέατος που εφαρμόζονται από τις 23 Μαρτίου 2012

                  Κωδικός προϊόντος

                  Προορισμός

                  Μονάδα μέτρησης

                  Ποσό των επιστροφών

                  0102 21 10 9140

                  B00

                  EUR/100 kg ζώντος βάρους

                  12,9

                  0102 21 30 9140

                  B00

                  EUR/100 kg ζώντος βάρους

                  12,9

                  0102 31 00 9100

                  B00

                  EUR/100 kg ζώντος βάρους

                  12,9

                  0102 31 00 9200

                  B00

                  EUR/100 kg ζώντος βάρους

                  12,9

                  0102 90 20 9100

                  B00

                  EUR/100 kg ζώντος βάρους

                  12,9

                  0102 90 20 9200

                  B00

                  EUR/100 kg ζώντος βάρους

                  12,9

                  0201 10 00 9110 (2)

                  B02

                  EUR/100 kg καθαρού βάρους

                  18,3

                  B03

                  EUR/100 kg καθαρού βάρους

                  10,8

                  0201 10 00 9130 (2)

                  B02

                  EUR/100 kg καθαρού βάρους

                  24,4

                  B03

                  EUR/100 kg καθαρού βάρους

                  14,4

                  0201 20 20 9110 (2)

                  B02

                  EUR/100 kg καθαρού βάρους

                  24,4

                  B03

                  EUR/100 kg καθαρού βάρους

                  14,4

                  0201 20 30 9110 (2)

                  B02

                  EUR/100 καθαρού βάρους

                  18,3

                  B03

                  EUR/100 kg καθαρού βάρους

                  10,8

                  0201 20 50 9110 (2)

                  B02

                  EUR/100 kg καθαρού βάρους

                  30,5

                  B03

                  EUR/100 kg καθαρού βάρους

                  17,9

                  0201 20 50 9130 (2)

                  B02

                  EUR/100 kg καθαρού βάρους

                  18,3

                  B03

                  EUR/100 kg καθαρού βάρους

                  10,8

                  0201 30 00 9050

                  US (4)

                  EUR/100 kg καθαρού βάρους

                  3,3

                  CA (5)

                  EUR/100 kg καθαρού βάρους

                  3,3

                  0201 30 00 9060 (7)

                  B02

                  EUR/100 kg καθαρού βάρους

                  11,3

                  B03

                  EUR/100 kg καθαρού βάρους

                  3,8

                  0201 30 00 9100 (3)
                      (7)

                  B04

                  EUR/100 kg καθαρού βάρους

                  42,4

                  B03

                  EUR/100 kg καθαρού βάρους

                  24,9

                  EG

                  EUR/100 kg καθαρού βάρους

                  51,7

                  0201 30 00 9120 (3)
                      (7)

                  B04

                  EUR/100 kg καθαρού βάρους

                  25,4

                  B03

                  EUR/100 kg καθαρού βάρους

                  15,0

                  EG

                  EUR/100 kg καθαρού βάρους

                  31,0

                  0202 10 00 9100

                  B02

                  EUR/100 kg καθαρού βάρους

                  8,1

                  B03

                  EUR/100 kg καθαρού βάρους

                  2,7

                  0202 20 30 9000

                  B02

                  EUR/100 kg καθαρού βάρους

                  8,1

                  B03

                  EUR/100 kg καθαρού βάρους

                  2,7

                  0202 20 50 9900

                  B02

                  EUR/100 kg καθαρού βάρους

                  8,1

                  B03

                  EUR/100 kg καθαρού βάρους

                  2,7

                  0202 20 90 9100

                  B02

                  EUR/100 kg καθαρού βάρους

                  8,1

                  B03

                  EUR/100 kg καθαρού βάρους

                  2,7

                  0202 30 90 9100

                  US (4)

                  EUR/100 kg καθαρού βάρους

                  3,3

                  CA (5)

                  EUR/100 kg καθαρού βάρους

                  3,3

                  0202 30 90 9200 (7)

                  B02

                  EUR/100 kg καθαρού βάρους

                  11,3

                  B03

                  EUR/100 kg καθαρού βάρους

                  3,8

                  1602 50 31 9125 (6)

                  B00

                  EUR/100 kg καθαρού βάρους

                  11,6

                  1602 50 31 9325 (6)

                  B00

                  EUR/100 kg καθαρού βάρους

                  10,3

                  1602 50 95 9125 (6)

                  B00

                  EUR/100 kg καθαρού βάρους

                  11,6

                  1602 50 95 9325 (6)

                  B00

                  EUR/100 kg καθαρού βάρους

                  10,3

                                 Σημείωση:

                              Οι κωδικοί των προϊόντων, καθώς και οι κωδικοί των προορισμών της σειράς «Α» ορίζονται στον κανονισμό (ΕΟΚ) αριθ. 3846/87 της Επιτροπής (ΕΕ L 366 της 24.12.1987, σ. 1).
                              Οι κωδικοί των προορισμών ορίζονται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19).
                              Οι άλλοι προορισμοί καθορίζονται ως εξής:

                                          B00

                                          :

                                          όλοι οι προορισμοί (τρίτες χώρες, άλλα εδάφη, εφοδιασμός και προορισμοί που εξομοιώνονται με εξαγωγή εκτός της Ένωσης).

                                          B02

                                          :

                                          B04 και προορισμός EG.

                                          B03

                                          :

                                          Αλβανία, Κροατία, Βοσνία-Ερζεγοβίνη, Σερβία, Κόσσοβο (), Μαυροβούνιο, Πρώην Γιουγκοσλαβική Δημοκρατία της Μακεδονίας, ανεφοδιασμός σκαφών [προορισμοί που εμφαίνονται στα άρθρα 33 και 42 και, κατά περίπτωση, στο άρθρο 41 του κανονισμού (ΕΚ) αριθ. 612/2009 της Επιτροπής (ΕΕ L 186 της 17.7.2009, σ. 1)].

                                          B04

                                          :

                                          Τουρκία, Ουκρανία, Λευκορωσία, Μολδαβία, Ρωσία, Γεωργία, Αρμενία, Αζερμπαϊτζάν, Καζακστάν, Τουρκμενιστάν, Ουζμπεκιστάν, Τατζικιστάν, Κιργισία, Μαρόκο, Αλγερία, Τυνησία, Λιβύη, Λίβανος, Συρία, Ιράκ, Ιράν, Ισραήλ, Δυτική Όχθη και Λωρίδα της Γάζας, Ιορδανία, Σαουδική Αραβία, Κουβέιτ, Μπαχρέιν, Κατάρ, Ενωμένα Αραβικά Εμιράτα, Ομάν, Υεμένη, Πακιστάν, Σρι Λάνκα, Μυανμάρ (Βιρμανία), Ταϊλάνδη, Βιετνάμ, Ινδονησία, Φιλιππίνες, Κίνα, Βόρεια Κορέα, Χονγκ Κονγκ, Σουδάν, Μαυριτανία, Μαλί, Μπουρκίνα Φάσο, Νίγηρας, Τσαντ, Πράσινο Ακρωτήριο, Σενεγάλη, Γκάμπια, Γουϊνέα Μπισσάου, Γουϊνέα, Σιέρρα Λεόνε, Λιβερία, Ακτή Ελεφαντοστού, Γκάνα, Τόγκο, Μπενίν, Νιγηρία, Καμερούν, Κεντροαφρικανική Δημοκρατία, Ισημερινή Γουϊνέα, Σάο Τομέ και Πρίνσιπε, Γκαμπόν, Κονγκό, Κονγκό (Λαϊκή Δημοκρατία), Ρουάντα, Μπουρούντι, Αγία Ελένη και κτήσεις, Αγκόλα, Αιθιοπία, Ερυθραία, Τζιμπουτί, Σομαλία, Ουγκάντα, Τανζανία, Σεϋχέλλες και κτήσεις, Βρετανικό έδαφος Ινδικού Ωκεανού, Μοζαμβίκη, Μαυρίκιος, Κομόρες, Μαγιότ, Ζάμπια, Μαλάουι, Νότιος Αφρική, Λεσόθο.

         (1)  Όπως ορίζεται στο ψήφισμα 1244 του Συμβουλίου Ασφαλείας των Ηνωμένων Εθνών της 10ης Ιουνίου 1999.

         (2)  Η υπαγωγή σε αυτή τη διάκριση υπόκειται στην προσκόμιση της βεβαίωσης που εμφαίνεται στο παράρτημα του κανονισμού (ΕΚ) αριθ. 433/2007 της Επιτροπής (ΕΕ L 104 της 21.4.2007, σ. 3).

         (3)  Η επιστροφή χορηγείται υπό την προϋπόθεση της συμμόρφωσης προς τους όρους που θεσπίζονται στον κανονισμό (ΕΚ) αριθ. 1359/2007 της Επιτροπής (ΕΕ L 304 της 22.11.2007, σ. 21), και, κατά περίπτωση, στον κανονισμό (ΕΚ) αριθ. 1741/2006 της Επιτροπής (EE L 329 της 25.11.2006, σ. 7).

         (4)  Εξαγωγές πραγματοποιούμενες σύμφωνα με τους όρους του κανονισμού (ΕΚ) αριθ. 1643/2006 της Επιτροπής (ΕΕ L 308 της 8.11.2006, σ. 7).

         (5)  Εξαγωγές πραγματοποιούμενες σύμφωνα με τους όρους του κανονισμού (ΕΚ) αριθ. 1041/2008 της Επιτροπής (ΕΕ L 281 της 24.10.2008, σ. 3).

         (6)  Η χορήγηση της επιστροφής υπόκειται στην τήρηση των όρων του κανονισμού (ΕΚ) αριθ. 1731/2006 της Επιτροπής (ΕΕ L 325 της 24.11.2006, σ. 12).

         (7)  Η περιεκτικότητα σε άπαχο βόειο κρέας, εξαιρουμένου του λίπους, προσδιορίζεται με τη διαδικασία ανάλυσης που αναφέρεται στο παράρτημα του κανονισμού (ΕΟΚ) αριθ. 2429/86 της Επιτροπής (ΕΕ L 210 της 1.8.1986, σ. 39).
      Ο όρος «μέση περιεκτικότητα» αναφέρεται στην ποσότητα του δείγματος, όπως αυτό ορίζεται στο άρθρο 2 παράγραφος 1 του κανονισμού (ΕΚ) αριθ. 765/2002 της Επιτροπής (ΕΕ L 117 της 4.5.2002, σ. 6). Διενεργείται δειγματοληψία από το τμήμα της σχετικής παρτίδας που παρουσιάζει τον υψηλότερο βαθμό κινδύνου.


title: Εκτελεστικός κανονισμός (ΕΕ) 2017/1478 της Επιτροπής, της 16ης Αυγούστου 2017, για την τροποποίηση του παραρτήματος I του κανονισμού (ΕΚ) αριθ. 1439/95, του παραρτήματος III του κανονισμού (ΕΚ) αριθ. 748/2008 και του παραρτήματος III του εκτελεστικού κανονισμού (ΕΕ) αριθ. 593/2013 όσον αφορά την αρχή που είναι εξουσιοδοτημένη για την έκδοση εγγράφων και πιστοποιητικών στην Αργεντινή

text:
               17.8.2017

               EL

               Επίσημη Εφημερίδα της Ευρωπαϊκής Ένωσης

               L 211/8

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1478 ΤΗΣ ΕΠΙΤΡΟΠΉΣ
   της 16ης Αυγούστου 2017
   για την τροποποίηση του παραρτήματος I του κανονισμού (ΕΚ) αριθ. 1439/95, του παραρτήματος III του κανονισμού (ΕΚ) αριθ. 748/2008 και του παραρτήματος III του εκτελεστικού κανονισμού (ΕΕ) αριθ. 593/2013 όσον αφορά την αρχή που είναι εξουσιοδοτημένη για την έκδοση εγγράφων και πιστοποιητικών στην Αργεντινή
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   τον κανονισμό (ΕΚ) αριθ. 1095/96 του Συμβουλίου, της 18ης Ιουνίου 1996, περί εφαρμογής των παραχωρήσεων του καταλόγου CXL, καταρτισθέντος κατόπιν των διαπραγματεύσεων του άρθρου XXIV.6 της GATT (1),
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (2),
   Έχοντας υπόψη τον κανονισμό (ΕΚ) αριθ. 1439/95 της Επιτροπής, της 26ης Ιουνίου 1995, σχετικά με τους λεπτομερείς κανόνες εφαρμογής του κανονισμού (ΕΟΚ) αριθ. 3013/89 του Συμβουλίου για τις εισαγωγές και εξαγωγές προϊόντων στον τομέα του προβείου και αιγείου κρέατος (3), και ιδίως το άρθρο 12 παράγραφος 2,
   Έχοντας υπόψη τον κανονισμό (ΕΚ) αριθ. 748/2008 της Επιτροπής, της 30ής Ιουλίου 2008, περί του ανοίγματος και της διαχείρισης κοινοτικής δασμολογικής ποσόστωσης εισαγωγής για το κατεψυγμένο διάφραγμα βοοειδών που υπάγεται στον κωδικό ΣΟ 0206 29 91 (4), και ιδίως το άρθρο 6 παράγραφος 2,
   Έχοντας υπόψη τον εκτελεστικό κανονισμό (ΕΕ) αριθ. 593/2013 της Επιτροπής, της 21ης Ιουνίου 2013, για το άνοιγμα και τον τρόπο διαχείρισης των δασμολογικών ποσοστώσεων για τα βόεια κρέατα εκλεκτής ποιότητας, νωπά, διατηρημένα με απλή ψύξη ή κατεψυγμένα και για το κατεψυγμένο κρέας βουβάλου (5), και ιδίως το άρθρο 7 παράγραφος 2,
   Εκτιμώντας τα ακόλουθα:

               (1)

               Το παράρτημα I του κανονισμού (ΕΚ) αριθ. 1439/95 περιλαμβάνει κατάλογο των αρχών στις χώρες εξαγωγής οι οποίες είναι εξουσιοδοτημένες για την έκδοση εγγράφων καταγωγής.

               (2)

               Το παράρτημα III του κανονισμού (ΕΚ) αριθ. 748/2008 περιλαμβάνει κατάλογο των αρχών στην Αργεντινή που είναι εξουσιοδοτημένες να εκδίδουν πιστοποιητικά γνησιότητας.

               (3)

               Το παράρτημα III του εκτελεστικού κανονισμού (ΕΕ) αριθ. 593/2013 περιλαμβάνει κατάλογο υπηρεσιών χωρών εξαγωγής εξουσιοδοτημένων να εκδίδουν πιστοποιητικά γνησιότητας.

               (4)

               Η Αργεντινή έχει κοινοποιήσει στην Επιτροπή ότι από τις 26 Ιουνίου 2017 η νέα αρχή που είναι εξουσιοδοτημένη για την έκδοση των εγγράφων καταγωγής και των πιστοποιητικών γνησιότητας για το βόειο, πρόβειο και αίγειο κρέας καταγωγής Αργεντινής είναι το υπουργείο Γεωργίας. Είναι επομένως σκόπιμο ο παρών κανονισμός να αρχίσει να εφαρμόζεται από την ίδια ημερομηνία.

               (5)

               Το παράρτημα I του κανονισμού (ΕΚ) αριθ. 1439/95, το παράρτημα III του κανονισμού (ΕΚ) αριθ. 748/2008 και το παράρτημα III του εκτελεστικού κανονισμού (ΕΕ) αριθ. 593/2013 θα πρέπει, επομένως, να τροποποιηθούν αναλόγως,

               (6)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο παράρτημα I του κανονισμού (ΕΚ) αριθ. 1439/95, το σημείο 1 αντικαθίσταται από το ακόλουθο κείμενο:

                  «1.

                  Αργεντινή: Ministerio de Agroindustria».

   Άρθρο 2
   Το παράρτημα III του κανονισμού (ΕΚ) αριθ. 748/2008 αντικαθίσταται από το ακόλουθο κείμενο:
   «
         ΠΑΡΑΡΤΗΜΑ III

            Κατάλογος των αρχών στην Αργεντινή που είναι εξουσιοδοτημένες να εκδίδουν πιστοποιητικά γνησιότητας

         Αργεντινή: Ministerio de Agroindustria:
         για διάφραγμα καταγωγής Αργεντινής όπως ορίζεται στο άρθρο 1 παράγραφος 3 στοιχείο α).
      ».
   Άρθρο 3
   Στο παράρτημα III του εκτελεστικού κανονισμού (ΕΕ) αριθ. 593/2013, η πρώτη περίπτωση αντικαθίσταται από το ακόλουθο κείμενο:

               «—

               MINISTERIO DE AGROINDUSTRIA:
               για τα κρέατα προελεύσεως Αργεντινής:

                           α)

                           που ανταποκρίνονται στον ορισμό του άρθρου 1 παράγραφος 1 στοιχείο γ)·

                           β)

                           που ανταποκρίνονται στον ορισμό του άρθρου 2 στοιχείο α).».

         Άρθρο 4
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από τις 26 Ιουνίου 2017.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 16 Αυγούστου 2017.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 146 της 20.6.1996, σ. 1.

      (2)  ΕΕ L 347 της 20.12.2013, σ. 671.

      (3)  ΕΕ L 143 της 27.6.1995, σ. 7.

      (4)  ΕΕ L 202 της 31.7.2008, σ. 28.

      (5)  ΕΕ L 170 της 22.6.2013, σ. 32.


title: Εκτελεστικός κανονισμός (ΕΕ) 2017/1469 της Επιτροπής, της 11ης Αυγούστου 2017, για τον τυποποιημένο μορφότυπο παρουσίασης του εγγράφου πληροφοριών για το ασφαλιστικό προϊόν (Κείμενο που παρουσιάζει ενδιαφέρον για τον ΕΟΧ )

text:
               12.8.2017

               EL

               Επίσημη Εφημερίδα της Ευρωπαϊκής Ένωσης

               L 209/19

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1469 ΤΗΣ ΕΠΙΤΡΟΠΉΣ
   της 11ης Αυγούστου 2017
   για τον τυποποιημένο μορφότυπο παρουσίασης του εγγράφου πληροφοριών για το ασφαλιστικό προϊόν
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία (ΕΕ) 2016/97 του Ευρωπαϊκού Κοινοβουλίου και του Συμβουλίου, της 20ής Ιανουαρίου 2016, σχετικά με τη διανομή ασφαλιστικών προϊόντων (1), και ιδίως το άρθρο 20 παράγραφος 9,
   Εκτιμώντας τα ακόλουθα:

               (1)

               Η οδηγία (ΕΕ) 2016/97 απαιτεί από τους παραγωγούς προϊόντων ασφάλισης ζημιών, όπως απαριθμούνται στο παράρτημα I της οδηγίας 2009/138/ΕΚ του Ευρωπαϊκού Κοινοβουλίου και του Συμβουλίου (2) να καταρτίζουν τυποποιημένο έγγραφο πληροφοριών για το ασφαλιστικό προϊόν ώστε να παρέχονται στους καταναλωτές οι αναγκαίες πληροφορίες σχετικά με τα ασφαλιστικά προϊόντα του κλάδου ασφάλισης ζημιών όπως απαριθμούνται στο παράρτημα I της οδηγίας 2009/138/ΕΚ, προκειμένου να παρέχεται η δυνατότητα στον πελάτη να λάβει ενήμερη απόφαση.

               (2)

               Το άρθρο 20 παράγραφος 8 της οδηγίας (ΕΕ) 2016/97 προσδιορίζει ποιες πληροφορίες θα πρέπει να περιέχει το έγγραφο πληροφοριών για το ασφαλιστικό προϊόν.

               (3)

               Προκειμένου να παρέχονται στους πελάτες πληροφορίες για τα προϊόντα οι οποίες είναι εύκολο να διαβάζει, να κατανοεί και να συγκρίνει ο πελάτης, θα πρέπει να χρησιμοποιείται κοινό σχέδιο, κοινή δομή και κοινός μορφότυπος κατά την παρουσίαση των πληροφοριών που αναφέρονται στο άρθρο 20 παράγραφος 8 της οδηγίας (ΕΕ) 2016/97 στο τυποποιημένο έγγραφο πληροφοριών για το ασφαλιστικό προϊόν που αναφέρεται στο άρθρο 20 παράγραφος 5 της εν λόγω οδηγίας, μέσω, μεταξύ άλλων, της χρήσης εικονιδίων ή συμβόλων. Επίσης, οι πληροφορίες σχετικά με πρόσθετα στοιχεία και προαιρετικές καλύψεις, αν υπάρχουν, δεν θα πρέπει να έχουν μπροστά τους σημεία επιλογής, σταυρούς ή θαυμαστικά και οι πληροφορίες που πρέπει να περιλαμβάνονται στο έγγραφο πληροφοριών για το ασφαλιστικό προϊόν θα πρέπει κανονικά να παρουσιάζονται σε δύο σελίδες Α4 και δεν θα πρέπει σε καμία περίπτωση να υπερβαίνουν τις τρεις σελίδες Α4.

               (4)

               Ο παρών κανονισμός βασίζεται στα σχέδια εκτελεστικών τεχνικών προτύπων που υπέβαλε η Ευρωπαϊκή Αρχή Ασφαλίσεων και Επαγγελματικών Συντάξεων (ΕΑΑΕΣ) στην Επιτροπή.

               (5)

               Σύμφωνα με το άρθρο 20 παράγραφος 9 της οδηγίας (ΕΕ) 2016/97, η ΕΑΑΕΣ διεξήγαγε δοκιμές από τους καταναλωτές σχετικά με το τυποποιημένο έγγραφο πληροφοριών για το ασφαλιστικό προϊόν και ζήτησε τη γνώμη των εθνικών αρχών. Η ΕΑΑΕΣ διενήργησε ανοικτές δημόσιες διαβουλεύσεις σχετικά με τα σχέδια εκτελεστικών τεχνικών προτύπων στα οποία βασίζεται ο παρών κανονισμός, προέβη σε ανάλυση του δυνητικού σχετικού κόστους/οφέλους και ζήτησε τη γνώμη της ομάδας συμφεροντούχων ασφαλίσεων και αντασφαλίσεων που έχει συσταθεί σύμφωνα με το άρθρο 37 του κανονισμού (ΕΕ) αριθ. 1094/2010 του Ευρωπαϊκού Κοινοβουλίου και του Συμβουλίου (3),

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Όνομα και λογότυπος της εταιρείας του παραγωγού
   1.   Το όνομα του παραγωγού του προϊόντος του κλάδου ασφάλισης ζημιών, το κράτος μέλος στο οποίο έχει καταχωριστεί ο εν λόγω παραγωγός, το κανονιστικό του καθεστώς, και, κατά περίπτωση, ο αριθμός της αδείας του αναγράφονται αμέσως μετά τον τίτλο «Έγγραφο πληροφοριών για το ασφαλιστικό προϊόν» στο πάνω μέρος της πρώτης σελίδας.
   2.   Ο παραγωγός μπορεί να προσθέσει τον λογότυπο της εταιρείας του στα δεξιά του τίτλου.
   Άρθρο 2
   Αναφορά σε πλήρεις προσυμβατικές και συμβατικές πληροφορίες
   Το έγγραφο πληροφοριών για το ασφαλιστικό προϊόν δηλώνει ρητά ότι πλήρεις προσυμβατικές και συμβατικές πληροφορίες για το προϊόν του κλάδου ασφάλισης ζημιών παρέχονται στον πελάτη σε άλλα έγγραφα. Η δήλωση αυτή πρέπει να τοποθετείται αμέσως κάτω από το όνομα του παραγωγού του προϊόντος του κλάδου ασφάλισης ζημιών.
   Άρθρο 3
   Μήκος
   Το έγγραφο πληροφοριών για το ασφαλιστικό προϊόν παρουσιάζεται σε δύο σελίδες σε φύλλο Α4 όταν έχει έντυπη μορφή. Κατ' εξαίρεση, εάν απαιτείται περισσότερος χώρος, το έγγραφο πληροφοριών για το ασφαλιστικό προϊόν μπορεί να παρουσιάζεται σε τρεις το πολύ σελίδες Α4. Όταν ο παραγωγός χρησιμοποιεί τρεις σελίδες A4, τότε, όταν το ζητήσει η αρμόδια αρχή, πρέπει να είναι σε θέση να αποδείξει ότι χρειαζόταν περισσότερος χώρος.
   Άρθρο 4
   Παρουσίαση και σειρά του περιεχομένου
   1.   Οι πληροφορίες του εγγράφου πληροφοριών για το ασφαλιστικό προϊόν που παρατίθενται στο άρθρο 20 παράγραφος 8 της οδηγίας (ΕΕ) 2016/97 παρουσιάζονται σε διαφορετικά τμήματα και σύμφωνα με τη δομή, τη διαρρύθμιση, τις επικεφαλίδες και την αλληλουχία που ορίζονται στην τυποποιημένη μορφή παρουσίασης στο παράρτημα του παρόντος κανονισμού, χρησιμοποιώντας χαρακτήρες μεγέθους γραμματοσειράς με ύψος x τουλάχιστον 1,2 mm.
   2.   Το μήκος των τμημάτων μπορεί να ποικίλλει, ανάλογα με τον όγκο των πληροφοριών που πρέπει να περιλαμβάνονται σε κάθε τμήμα. Οι πληροφορίες σχετικά με πρόσθετα στοιχεία και προαιρετικές καλύψεις δεν θα πρέπει να έχουν μπροστά τους σημεία επιλογής, σταυρούς ή θαυμαστικά.
   3.   Όταν το έγγραφο πληροφοριών για το ασφαλιστικό προϊόν παρουσιάζεται σε σταθερό υπόθεμα πλην του χαρτιού, το μέγεθος των συνιστωσών στην εσωτερική διάταξη μπορεί να αλλάξει, με την προϋπόθεση ότι διατηρούνται η διαρρύθμιση, οι επικεφαλίδες και η αλληλουχία του μορφοτύπου της τυποποιημένης μορφής παρουσίασης, καθώς και η σχετική σπουδαιότητα και το μέγεθος των διαφόρων στοιχείων.
   4.   Όταν οι διαστάσεις του σταθερού μέσου πλην του χαρτιού είναι τέτοιες ώστε η διάρθρωση με δύο στήλες δεν είναι εφικτή, μπορούν να χρησιμοποιείται παρουσίαση με μία μόνο στήλη, υπό την προϋπόθεση ότι η σειρά των τμημάτων έχει ως εξής:

               α)

               «Τι είναι αυτό το είδος ασφάλισης;»

               β)

               «Τι ασφαλίζεται;»

               γ)

               «Τι δεν ασφαλίζεται;»

               δ)

               «Υπάρχουν περιορισμοί στην κάλυψη;»

               ε)

               «Πού είμαι καλυμμένος;»

               στ)

               «Ποιες είναι οι υποχρεώσεις μου;»

               ζ)

               «Πότε και πώς πληρώνω;»

               η)

               «Πότε αρχίζει και πότε λήγει η κάλυψη;»

               θ)

               «Πώς μπορώ να ακυρώσω τη σύμβαση;».

         5.   Η χρήση ψηφιακών εργαλείων, συμπεριλαμβανομένης της συσσώρευσης (layering) πληροφοριών και των αναδυόμενων παραθύρων (pop-ups), επιτρέπεται, υπό την προϋπόθεση ότι όλες οι πληροφορίες που αναφέρονται στο άρθρο 20 παράγραφος 8 της οδηγίας (ΕΕ) 2016/97 παρέχονται στο κύριο σώμα του εγγράφου πληροφοριών για το ασφαλιστικό προϊόν και ότι η χρήση των εργαλείων αυτών δεν αποσπά την προσοχή του πελάτη από το περιεχόμενο του κυρίως κειμένου.
   Οι πληροφορίες που παρέχονται μέσω συσσώρευσης (layering) και η λειτουργία αναδυόμενων παραθύρων (pop-ups) δεν πρέπει να περιλαμβάνουν υλικό εμπορικής προώθησης ή διαφημιστικό υλικό.
   Άρθρο 5
   Απλή γλώσσα
   Το έγγραφο πληροφοριών για το ασφαλιστικό προϊόν συντάσσεται σε απλή γλώσσα, ώστε να διευκολύνει την κατανόηση του περιεχομένου του εν λόγω εγγράφου από τον πελάτη, και επικεντρώνεται στις βασικές πληροφορίες τις οποίες χρειάζεται ο πελάτης προκειμένου να λάβει ενήμερη απόφαση. Η εξειδικευμένη ορολογία πρέπει να αποφεύγεται.
   Άρθρο 6
   Επικεφαλίδες και σχετικές πληροφορίες
   1.   Τα τμήματα του εγγράφου πληροφοριών για το ασφαλιστικό προϊόν έχουν τις ακόλουθες επικεφαλίδες και τις ακόλουθες πληροφορίες κάτω από κάθε επικεφαλίδα:

               α)

               οι πληροφορίες σχετικά με την ασφάλιση που αναφέρονται στο άρθρο 20 παράγραφος 8 στοιχείο α) της οδηγίας (ΕΕ) 2016/97 περιλαμβάνονται κάτω από την επικεφαλίδα «Τι είναι αυτό το είδος ασφάλισης;», στο άνω τμήμα του εγγράφου·

               β)

               οι πληροφορίες σχετικά με τους κύριους ασφαλιζομένους κινδύνους που αναφέρονται στο άρθρο 20 παράγραφος 8 στοιχείο β) της οδηγίας (ΕΕ) 2016/97 περιλαμβάνονται κάτω από την επικεφαλίδα «Τι ασφαλίζεται;». Μπροστά από κάθε πληροφορία που αναφέρεται στο παρόν τμήμα πρέπει να εμφανίζεται ένα πράσινο σημείο επιλογής·

               γ)

               οι πληροφορίες σχετικά με το ασφαλιζόμενο ποσό που αναφέρεται στο άρθρο 20 παράγραφος 8 στοιχείο β) της οδηγίας (ΕΕ) 2016/97 περιλαμβάνονται κάτω από την επικεφαλίδα «Τι ασφαλίζεται;»·

               δ)

               οι πληροφορίες σχετικά με το γεωγραφικό πεδίο, αν υπάρχουν, που αναφέρεται στο άρθρο 20 παράγραφος 8 στοιχείο β) της οδηγίας (ΕΕ) 2016/97 περιλαμβάνονται κάτω από την επικεφαλίδα «Πού είμαι καλυμμένος;». Μπροστά από κάθε πληροφορία που αναφέρεται στο παρόν τμήμα πρέπει να εμφανίζεται ένα μπλε σημείο επιλογής·

               ε)

               οι πληροφορίες σχετικά με μια περίληψη των κινδύνων που αποκλείονται, όπως αναφέρεται στο άρθρο 20 παράγραφος 8 στοιχείο β) της οδηγίας (ΕΕ) 2016/97 περιλαμβάνονται κάτω από την επικεφαλίδα «Τι δεν ασφαλίζεται;». Μπροστά από κάθε πληροφορία που αναφέρεται στο παρόν τμήμα πρέπει να εμφανίζεται ένα κόκκινο σύμβολο«Χ»·

               στ)

               οι πληροφορίες σχετικά με τις κύριες εξαιρέσεις που αναφέρονται στο άρθρο 20 παράγραφος 8 στοιχείο δ) της οδηγίας (ΕΕ) 2016/97 περιλαμβάνονται κάτω από την επικεφαλίδα «Υπάρχουν περιορισμοί στην κάλυψη;». Μπροστά από κάθε πληροφορία που αναφέρεται στο παρόν τμήμα πρέπει να εμφανίζεται ένα πορτοκαλί θαυμαστικό·

               ζ)

               οι πληροφορίες σχετικά με τις συναφείς υποχρεώσεις που αναφέρονται στο άρθρο 20 παράγραφος 8 στοιχεία ε), στ) και ζ) της οδηγίας (ΕΕ) 2016/97 περιλαμβάνονται κάτω από την επικεφαλίδα «Ποιες είναι οι υποχρεώσεις μου;»·

               η)

               οι πληροφορίες σχετικά με τις λεπτομέρειες και τη διάρκεια καταβολής των ασφαλίστρων που αναφέρονται στο άρθρο 20 παράγραφος 8 στοιχείο γ) της οδηγίας (ΕΕ) 2016/97 περιλαμβάνονται κάτω από την επικεφαλίδα «Πότε και πώς πληρώνω;»·

               θ)

               οι πληροφορίες σχετικά με τη διάρκεια της σύμβασης που αναφέρονται στο άρθρο 20 παράγραφος 8 στοιχείο η) της οδηγίας (ΕΕ) 2016/97 περιλαμβάνονται κάτω από την επικεφαλίδα «Πότε αρχίζει και πότε λήγει η κάλυψη;»·

               ι)

               οι πληροφορίες σχετικά με τον τρόπο καταγγελίας της σύμβασης που αναφέρονται στο άρθρο 20 παράγραφος 8 στοιχείο θ) της οδηγίας (ΕΕ) 2016/97 περιλαμβάνονται κάτω από την επικεφαλίδα «Πώς μπορώ να ακυρώσω τη σύμβαση;».

         2.   Η χρήση υποκατηγοριών επιτρέπεται, εφόσον είναι αναγκαίο.
   Άρθρο 7
   Χρήση εικονιδίων
   1.   Επιπλέον, στην κορυφή του κάθε τμήματος εμφανίζονται εικονίδια που αναπαριστούν οπτικά το περιεχόμενο του αντίστοιχου τμήματος, ως εξής:

               α)

               οι πληροφορίες σχετικά με τους κύριους ασφαλιζομένους κινδύνους που αναφέρονται στο άρθρο 20 παράγραφος 8 στοιχείο β) της οδηγίας (ΕΕ) 2016/97 πρέπει να έχουν στο πάνω μέρος ένα εικονίδιο ομπρέλας, λευκού χρώματος σε πράσινο φόντο ή πράσινου χρώματος σε λευκό φόντο·

               β)

               οι πληροφορίες σχετικά με το γεωγραφικό πεδίο της ασφαλιστικής κάλυψης που αναφέρονται στο άρθρο 20 παράγραφος 8 στοιχείο β) της οδηγίας (ΕΕ) 2016/97 πρέπει να έχουν στο πάνω μέρος ένα εικονίδιο υδρογείου σφαίρας, λευκού χρώματος σε κυανό φόντο ή κυανού χρώματος σε λευκό φόντο·

               γ)

               οι πληροφορίες σχετικά με τους κινδύνους που αποκλείονται που αναφέρονται στο άρθρο 20 παράγραφος 8 στοιχείο β) της οδηγίας (ΕΕ) 2016/97 πρέπει να έχουν στο πάνω μέρος ένα εικονίδιο συμβόλου Χ εντός τριγώνου, λευκού χρώματος σε κόκκινο φόντο ή κόκκινου χρώματος σε λευκό φόντο·

               δ)

               οι πληροφορίες σχετικά με τις κύριες εξαιρέσεις που αναφέρονται στο άρθρο 20 παράγραφος 8 στοιχείο δ) της οδηγίας (ΕΕ) 2016/97 πρέπει να έχουν στο πάνω μέρος ένα θαυμαστικό («!») εντός τριγώνου, λευκού χρώματος σε πορτοκαλί φόντο ή πορτοκαλί χρώματος σε λευκό φόντο·

               ε)

               οι πληροφορίες σχετικά με τις υποχρεώσεις κατά την έναρξη της σύμβασης, κατά τη διάρκεια ισχύος της συμβάσεως, καθώς και σε περίπτωση απαίτησης αποζημίωσης, που αναφέρονται στο άρθρο 20 παράγραφος 8 στοιχεία ε), στ) και ζ) της οδηγίας 2016/97, αντίστοιχα, πρέπει να έχουν στο πάνω μέρος ένα εικονίδιο χειραψίας, λευκού χρώματος σε πράσινο φόντο ή πράσινου χρώματος σε λευκό φόντο·

               στ)

               οι πληροφορίες σχετικά με τις λεπτομέρειες και τη διάρκεια καταβολής των ασφαλίστρων που αναφέρονται στο άρθρο 20 παράγραφος 8 στοιχείο γ) της οδηγίας (ΕΕ) 2016/97 πρέπει να έχουν στο πάνω ένα εικονίδιο κερμάτων, λευκού χρώματος σε κίτρινο φόντο ή κίτρινου χρώματος σε λευκό φόντο·

               ζ)

               οι πληροφορίες σχετικά με τη διάρκεια της σύμβασης που αναφέρεται στο άρθρο 20 παράγραφος 8 στοιχείο η) της οδηγίας (ΕΕ) 2016/97 πρέπει να έχουν στο πάνω μέρος ένα εικονίδιο κλεψύδρας, λευκού χρώματος σε κυανό φόντο ή κυανού χρώματος σε λευκό φόντο·

               η)

               οι πληροφορίες σχετικά με τον τρόπο καταγγελίας της σύμβασης που αναφέρεται στο άρθρο 20 παράγραφος 8 στοιχείο θ) της οδηγίας (ΕΕ) 2016/97 πρέπει να έχουν στο πάνω μέρος ένα εικονίδιο χεριού με ανοιχτή την παλάμη πάνω σε μια ασπίδα, λευκού χρώματος σε μαύρο φόντο ή μαύρου χρώματος σε λευκό φόντο.

         2.   Όλα τα εικονίδια πρέπει να εμφανίζονται κατά τρόπο σύμφωνο με τον τυποποιημένο μορφότυπο παρουσίασης στο παράρτημα.
   3.   Τα εικονίδια που αναφέρονται στις παραγράφους 1 και 2 μπορούν να παρουσιάζονται ασπρόμαυρα όταν το έγγραφο πληροφοριών για το ασφαλιστικό προϊόν εκτυπώνεται ή αντιγράφεται σε φωτοτυπικό μηχάνημα ασπρόμαυρο.
   Άρθρο 8
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 11 Αυγούστου 2017.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 26 της 2.2.2016, σ. 19.

      (2)  Οδηγία 2009/138/ΕΚ του Ευρωπαϊκού Κοινοβουλίου και του Συμβουλίου, της 25ης Νοεμβρίου 2009, σχετικά με την ανάληψη και την άσκηση δραστηριοτήτων ασφάλισης και αντασφάλισης (Φερεγγυότητα II) (ΕΕ L 335 της 17.12.2009, σ. 1).

      (3)  Κανονισμός (ΕΕ) αριθ. 1094/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Ασφαλίσεων και Επαγγελματικών Συντάξεων), την τροποποίηση της απόφασης 716/2009/ΕΚ και την κατάργηση της απόφασης 2009/79/ΕΚ της Επιτροπής (ΕΕ L 331 της 15.12.2010, σ. 48).

      ΠΑΡΑΡΤΗΜΑ


title: Εκτελεστικός κανονισμός (ΕΕ) αριθ. 670/2011 της Επιτροπής, της 12ης Ιουλίου 2011 , για τροποποίηση του κανονισμού (ΕΚ) αριθ. 607/2009 για τον καθορισμό ορισμένων λεπτομερών κανόνων εφαρμογής του κανονισμού (ΕΚ) αριθ. 479/2008 του Συμβουλίου όσον αφορά τις προστατευόμενες ονομασίες προέλευσης και τις προστατευόμενες γεωγραφικές ενδείξεις, την επισήμανση και την παρουσίαση ορισμένων προϊόντων του αμπελοοινικού τομέα

text:
               13.7.2011

               EL

               Επίσημη Εφημερίδα της Ευρωπαϊκής Ένωσης

               L 183/6

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 670/2011 ΤΗΣ ΕΠΙΤΡΟΠΉΣ
   της 12ης Ιουλίου 2011
   για τροποποίηση του κανονισμού (ΕΚ) αριθ. 607/2009 για τον καθορισμό ορισμένων λεπτομερών κανόνων εφαρμογής του κανονισμού (ΕΚ) αριθ. 479/2008 του Συμβουλίου όσον αφορά τις προστατευόμενες ονομασίες προέλευσης και τις προστατευόμενες γεωγραφικές ενδείξεις, την επισήμανση και την παρουσίαση ορισμένων προϊόντων του αμπελοοινικού τομέα
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), και ιδίως το άρθρο 121 πρώτο εδάφιο στοιχεία ια), ιβ) και ιγ) και το άρθρο 203β, σε συνδυασμό με το άρθρο 4,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 792/2009 της Επιτροπής, της 31ης Αυγούστου 2009, για τον καθορισμό των λεπτομερειών εφαρμογής όσον αφορά την κοινοποίηση από τα κράτη μέλη στην Επιτροπή των πληροφοριών και των εγγράφων σε εφαρμογή της κοινής οργάνωσης των αγορών, του καθεστώτος των άμεσων ενισχύσεων, της προώθησης των γεωργικών προϊόντων και των καθεστώτων που εφαρμόζονται στις εξόχως απόκεντρες περιοχές και στα μικρά νησιά του Αιγαίου (2) καθορίζει κοινούς κανόνες σχετικά με την κοινοποίηση των πληροφοριών και των εγγράφων από τις αρμόδιες αρχές των κρατών μελών στην Επιτροπή. Αυτοί οι κανόνες καλύπτουν κυρίως την υποχρέωση των κρατών μελών να χρησιμοποιούν τα συστήματα πληροφοριών που διατίθενται από την Επιτροπή, καθώς και την επικύρωση των δικαιωμάτων πρόσβασης των αρχών και των προσώπων που είναι εξουσιοδοτημένα να πραγματοποιούν κοινοποιήσεις. Επιπλέον, ο εν λόγω κανονισμός καθορίζει κοινές αρχές που ισχύουν για τα συστήματα πληροφοριών για την εξασφάλιση της γνησιότητας, της διαχρονικής ακεραιότητας και του ευανάγνωστου των εγγράφων και προβλέπει την προστασία των δεδομένων προσωπικού χαρακτήρα.

               (2)

               Η Επιτροπή έχει καταρτίσει, στο πλαίσιο της εσωτερικής της λειτουργίας και των σχέσεων με τις αρχές που είναι υπεύθυνες για τη διαχείριση των προστατευόμενων ονομασιών προέλευσης, των προστατευόμενων γεωγραφικών ενδείξεων και των παραδοσιακών ενδείξεων, σύμφωνα με το τμήμα Ια κεφάλαιο I τίτλος II του κανονισμού (ΕΚ) αριθ. 1234/2007, σύστημα πληροφοριών που επιτρέπει τη διαχείριση με ηλεκτρονικά μέσα των εγγράφων και διαδικασιών που απαιτούνται δυνάμει του κανονισμού (ΕΚ) αριθ. 1234/2007 και του κανονισμού (ΕΚ) αριθ. 607/2009 της Επιτροπής, της 14ης Ιουλίου 2009, για τον καθορισμό ορισμένων λεπτομερών κανόνων εφαρμογής του κανονισμού (ΕΚ) αριθ. 479/2008 του Συμβουλίου όσον αφορά τις προστατευόμενες ονομασίες προέλευσης και τις προστατευόμενες γεωγραφικές ενδείξεις, τις παραδοσιακές ενδείξεις, την επισήμανση και την παρουσίαση ορισμένων προϊόντων του αμπελοοινικού τομέα (3), τόσο με τις αρμόδιες αρχές στα κράτη μέλη και στις τρίτες χώρες, όσο και με τις επαγγελματικές οργανώσεις και τα φυσικά ή νομικά πρόσωπα που έχουν συμφέρον να ενεργούν στο πλαίσιο της εν λόγω νομοθεσίας.

               (3)

               Θεωρείται ότι αυτό το σύστημα επιτρέπει την πραγματοποίηση, σύμφωνα με τον κανονισμό (ΕΚ) αριθ. 792/2009 ή με εφαρμογή κατ’ αναλογία των αρχών που καθορίζει, ορισμένων κοινοποιήσεων που προβλέπονται στον κανονισμό (ΕΚ) αριθ. 607/2009, ιδίως όσον αφορά τις εφαρμοζόμενες διαδικασίες για την προστασία των γεωγραφικών ενδείξεων, των ονομασιών προέλευσης και των παραδοσιακών ενδείξεων, της τήρησης της βάσης δεδομένων των εν λόγω ονομασιών και των μητρώων που προβλέπονται στο πλαίσιο της προστασίας αυτών των ονομασιών.

               (4)

               Επιπλέον, τα συστήματα πληροφοριών που έχουν ήδη εγκατασταθεί με επιχειρησιακό τρόπο από την Επιτροπή για την κοινοποίηση των πληροφοριών σχετικά με τις αρμόδιες αρχές και οργανισμούς για τους ελέγχους που πρέπει να διενεργηθούν στο πλαίσιο της κοινής γεωργικής πολιτικής επιτρέπει την εκπλήρωση των συγκεκριμένων στόχων σε αυτόν τον τομέα όσον αφορά τις γεωγραφικές ενδείξεις, τις ονομασίες προέλευσης και τις παραδοσιακές ενδείξεις. Κρίνεται σκόπιμο τα συστήματα αυτά να εφαρμόζονται για την κοινοποίηση των πληροφοριών όσον αφορά τις αρχές που είναι υπεύθυνες για την εξέταση των αιτήσεων προστασίας των ονομασιών στο επίπεδο των κρατών μελών ή των τρίτων χωρών, καθώς και για την κοινοποίηση των πληροφοριών όσον αφορά τις αρχές που είναι υπεύθυνες για την πιστοποίηση των οίνων χωρίς προστατευόμενη ονομασία προέλευσης ή προστατευόμενη γεωγραφική ένδειξη.

               (5)

               Για αποτελεσματική διοικητική διαχείριση και λαμβανομένης υπόψη της πείρας που αποκτήθηκε από τη χρήση των συστημάτων πληροφοριών που εγκατέστησε η Επιτροπή, πρέπει να απλοποιηθούν οι κοινοποιήσεις και να βελτιωθεί ο τρόπος διαχείρισης και διάθεσης των πληροφοριών, δυνάμει του κανονισμού (ΕΚ) αριθ. 607/2009, σύμφωνα με τον κανονισμό (ΕΚ) αριθ. 792/2009. Στο πλαίσιο αυτό, προκειμένου να μπορέσουν οι αρμόδιες αρχές των κρατών μελών να γνωρίσουν τις νομοθετικές, κανονιστικές και διοικητικές διατάξεις που θεσπίστηκαν σε εθνικό επίπεδο, σύμφωνα με το άρθρο 118κθ, παράγραφος 2 και το άρθρο 120α του κανονισμού (ΕΚ) αριθ. 1234/2007, και να απλοποιηθούν και να διευκολυνθούν οι έλεγχοι και η συνεργασία μεταξύ των κρατών μελών, που προβλέπονται στον κανονισμό (ΕΚ) αριθ. 555/2008 της Επιτροπής (4), είναι σκόπιμο να ζητηθεί από τα κράτη μέλη να κοινοποιούν στην Επιτροπή ορισμένες πληροφορίες οι οποίες παρουσιάζουν συγκεκριμένο ενδιαφέρον στο πλαίσιο της πιστοποίησης των προϊόντων και να προβλεφθεί ότι η Επιτροπή θέτει αυτές τις πληροφορίες στη διάθεση των αρμόδιων αρχών και του κοινού, εφόσον αυτές οι πληροφορίες είναι χρήσιμες για τον καταναλωτή.

               (6)

               Επιπλέον, κρίνεται σκόπιμο να καθοριστεί, για λόγους σαφήνειας και μείωσης του διοικητικού φόρτου, το περιεχόμενο ορισμένων κοινοποιήσεων που προβλέπονται στον κανονισμό (ΕΚ) αριθ. 607/2009 και να απλοποιηθούν οι διαδικασίες.

               (7)

               Τα μεταβατικά μέτρα που θεσπίστηκαν για τη διευκόλυνση της μετάβασης από τις διατάξεις των κανονισμών του Συμβουλίου (ΕΚ) αριθ. 1493/1999 (5) και (ΕΚ) αριθ. 479/2008 (6) σε εκείνες του κανονισμού (ΕΚ) αριθ. 1234/2007 παρουσιάζουν ερμηνευτικές δυσκολίες όσον αφορά το πεδίο εφαρμογής και τη διάρκεια των εφαρμοζόμενων διαδικασιών. Εξάλλου, θα πρέπει να προσδιοριστεί το πεδίο εφαρμογής των διατάξεων του άρθρου 118ιθ του κανονισμού (ΕΚ) αριθ. 1234/2007, σε σχέση με εκείνες του άρθρου 118ιζ όσον αφορά τον χαρακτήρα των καλυπτόμενων τροποποιήσεων, των περιόδων αναφοράς και της διάρκειας της μεταβατικής περιόδου.

               (8)

               Συνεπώς, κρίνεται σκόπιμο να τροποποιηθεί ο κανονισμός (ΕΚ) αριθ. 607/2009 αναλόγως.

               (9)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 607/2009 τροποποιείται ως εξής:

               1)

               Το άρθρο 3 αντικαθίσταται από το ακόλουθο κείμενο:
               «Άρθρο 3
               Αίτηση προστασίας
               Η αίτηση προστασίας μιας ονομασίας προέλευσης ή μιας γεωγραφικής ένδειξης συνίσταται στα έγγραφα που απαιτούνται δυνάμει των άρθρων 118γ και 118δ του κανονισμού (ΕΚ) αριθ. 1234/2007, των προδιαγραφών του προϊόντος και του ενιαίου εγγράφου.
               Η αίτηση και το ενιαίο έγγραφο κοινοποιούνται στην Επιτροπή σύμφωνα με το άρθρο 70α παράγραφος 1 του παρόντος κανονισμού.».

               2)

               Το άρθρο 9 αντικαθίσταται από το ακόλουθο κείμενο:
               «Άρθρο 9
               Υποβολή αίτησης
               1.   Η ημερομηνία υποβολής αίτησης στην Επιτροπή είναι η ημερομηνία κατά την οποία η Επιτροπή λαμβάνει την αίτηση.
               2.   Η Επιτροπή επιβεβαιώνει την παραλαβή της αίτησης από τις αρμόδιες αρχές του κράτους μέλους ή εκείνες της τρίτης χώρας ή από τον αιτούντα που είναι εγκατεστημένος στην εν λόγω τρίτη χώρα και χορηγεί αριθμό πρωτοκόλλου στην αίτηση.
               Η απόδειξη παραλαβής περιλαμβάνει τουλάχιστον τα ακόλουθα στοιχεία:

                           α)

                           τον αριθμό πρωτοκόλλου·

                           β)

                           την ονομασία που ζητείται να καταχωριστεί·

                           γ)

                           την ημερομηνία παραλαβής της αίτησης.».

               3)

               Το άρθρο 11 αντικαθίσταται από το ακόλουθο κείμενο:
               «Άρθρο 11
               Παραδεκτό της αίτησης
               1.   Μια αίτηση είναι παραδεκτή εφόσον το ενιαίο έγγραφο έχει συμπληρωθεί δεόντως και τα δικαιολογητικά έγγραφα έχουν επισυναφθεί. Το ενιαίο έγγραφο θεωρείται ότι έχει συμπληρωθεί δεόντως εφόσον έχουν συμπληρωθεί οι απαιτούμενοι υποχρεωτικοί τίτλοι, όπως παρουσιάζονται στα συστήματα πληροφοριών που αναφέρονται στο άρθρο 70α.
               Σε αυτήν την περίπτωση, η αίτηση κρίνεται παραδεκτή κατά την ημερομηνία παραλαβής της από την Επιτροπή. Ο αιτών ενημερώνεται σχετικά.
               Η ημερομηνία αυτή κοινοποιείται στο κοινό.
               2.   Εάν η αίτηση δεν έχει συμπληρωθεί ή έχει συμπληρωθεί μόνο εν μέρει ή εάν τα δικαιολογητικά έγγραφα που αναφέρονται στην παράγραφο 1 δεν έχουν υποβληθεί ταυτοχρόνως με την αίτηση καταχώρισης ή ορισμένα από αυτά δεν έχουν υποβληθεί, η αίτηση κρίνεται απαράδεκτη.
               3.   Σε περίπτωση απαράδεκτης αίτησης, οι αρμόδιες αρχές του κράτους μέλους ή εκείνες της τρίτης χώρας ή ο αιτών που είναι εγκατεστημένος στην εν λόγω τρίτη χώρα ενημερώνονται για τους λόγους που δικαιολογούν την απόρριψη της αίτησης, διευκρινίζοντας ότι εναπόκεινται σε αυτούς να καταθέσουν νέα αίτηση δεόντως συμπληρωμένη».

               4)

               Στο άρθρο 12, η παράγραφος 1 αντικαθίσταται από το ακόλουθο κείμενο:
               «1.   Εάν μια παραδεκτή αίτηση δεν πληροί τις απαιτήσεις των άρθρων 118γ και 118δ του κανονισμού (ΕΚ) αριθ. 1234/2007, η Επιτροπή ενημερώνει τις αρχές του κράτους μέλους ή της τρίτης χώρας ή τον αιτούντα που είναι εγκατεστημένος στην εν λόγω τρίτη χώρα για τους λόγους απόρριψης, ορίζοντας προθεσμία, η οποία δεν μπορεί να είναι μικρότερη των δύο μηνών, για την ανάκληση ή τροποποίηση της αίτησης ή για την υποβολή παρατηρήσεων.».

               5)

               Το άρθρο 14 αντικαθίσταται από το ακόλουθο κείμενο:
               «Άρθρο 14
               Υποβολή ένστασης βάσει της κοινοτικής διαδικασίας
               1.   Οι ενστάσεις που αναφέρονται στο άρθρο 118η του κανονισμού (ΕΚ) αριθ. 1234/2007 κοινοποιούνται σύμφωνα με το άρθρο 70 α παράγραφος 1 του παρόντος κανονισμού. Η ημερομηνία υποβολής της ένστασης στην Επιτροπή είναι η ημερομηνία κατά την οποία η Επιτροπή λαμβάνει την αίτηση. Η ημερομηνία αυτή γνωστοποιείται στις αρχές και στους ενδιαφερομένους με τον παρόντα κανονισμό.
               2.   Η Επιτροπή επιβεβαιώνει την παραλαβή της ένστασης και χορηγεί αριθμό πρωτοκόλλου στην ένσταση.
               Η απόδειξη παραλαβής περιλαμβάνει τουλάχιστον τα ακόλουθα στοιχεία:

                           α)

                           τον αριθμό πρωτοκόλλου·

                           β)

                           την ημερομηνία παραλαβής της ένστασης.».

               6)

               Το άρθρο 18 αντικαθίσταται από το ακόλουθο κείμενο:
               «Άρθρο 18
               Μητρώο
               1.   Ένα «μητρώο προστατευμένων ονομασιών προέλευσης και γεωγραφικών ενδείξεων», εφεξής καλούμενο «το μητρώο», καταρτίζεται και ενημερώνεται από την Επιτροπή, σύμφωνα με το άρθρο 118ιδ του κανονισμού (ΕΚ) αριθ. 1234/2007. Εγκαθίσταται στην ηλεκτρονική βάση δεδομένων «E-Bacchus» βάσει των αποφάσεων που παρέχουν προστασία στις εν λόγω ονομασίες.
               2.   Η ονομασία προέλευσης ή η γεωγραφική ένδειξη που έγινε δεκτή καταχωρίζεται στο μητρώο.
               Όσον αφορά τις ονομασίες που έχουν καταχωριστεί δυνάμει του άρθρου 118ιθ παράγραφος 1 του κανονισμού (ΕΚ) αριθ. 1234/2007, η Επιτροπή καταχωρίζει στο μητρώο τα στοιχεία που προβλέπονται στο άρθρο 3 του παρόντος κανονισμού.
               3.   Η Επιτροπή καταχωρίζει τα ακόλουθα στοιχεία στο μητρώο:

                           α)

                           την προστατευόμενη ονομασία·

                           β)

                           τον αριθμό πρωτοκόλλου·

                           γ)

                           την ένδειξη ότι η ονομασία προστατεύεται είτε ως γεωγραφική ένδειξη είτε ως ονομασία προέλευσης·

                           δ)

                           το όνομα της ή των χωρών προέλευσης·

                           ε)

                           την ημερομηνία καταχώρισης·

                           στ)

                           την παραπομπή στο νομικό μέσο προστασίας της ονομασίας·

                           ζ)

                           την παραπομπή στο ενιαίο έγγραφο.

                     4.   Το μητρώο τίθεται στη διάθεση του κοινού.».

               7)

               Στο άρθρο 20, οι παράγραφοι 1, 2 και 3 αντικαθίστανται από το ακόλουθο κείμενο:
               «1.   Η αίτηση για έγκριση τροποποιήσεων των προδιαγραφών προστατευόμενης ονομασίας προέλευσης ή προστατευόμενης γεωγραφικής ένδειξης, που έχει υποβληθεί από αιτούντα σύμφωνα με το άρθρο 118ε του κανονισμού (ΕΚ) αριθ. 1234/2007, κοινοποιείται σύμφωνα με το άρθρο 70α παράγραφος 1 του παρόντος κανονισμού.
               2.   Μια αίτηση για έγκριση τροποποιήσεων των προδιαγραφών δυνάμει του άρθρου 118ιζ παράγραφος 1 του κανονισμού (ΕΚ) αριθ. 1234/2007, είναι παραδεκτή εάν οι απαιτούμενες πληροφορίες βάσει του άρθρου 118γ παράγραφος 2 του εν λόγω κανονισμού και η αίτηση που έχει δεόντως συμπληρωθεί έχουν κοινοποιηθεί στην Επιτροπή.
               3.   Για την εφαρμογή του άρθρου 118ιζ παράγραφος 2 πρώτη πρόταση του κανονισμού (ΕΚ) αριθ. 1234/2007, τα άρθρα 9 έως 18 του παρόντος κανονισμού ισχύουν κατ’ αναλογία.».

               8)

               Το άρθρο 21 αντικαθίσταται από το ακόλουθο κείμενο:
               «Άρθρο 21
               Υποβολή αίτησης ανάκλησης
               1.   Η αίτηση ανάκλησης που υποβάλλεται σύμφωνα με το άρθρο 118ιη του κανονισμού (ΕΚ) αριθ. 1234/2007 κοινοποιείται σύμφωνα με το άρθρο 70α, παράγραφος 1 του παρόντος κανονισμού. Η ημερομηνία υποβολής της αίτησης ανάκλησης στην Επιτροπή είναι η ημερομηνία κατά την οποία η Επιτροπή έλαβε την αίτηση. Η ημερομηνία αυτή γνωστοποιείται στο κοινό.
               2.   Η Επιτροπή επιβεβαιώνει την παραλαβή της αίτησης και χορηγεί αριθμό πρωτοκόλλου στην αίτηση.
               Η απόδειξη παραλαβής περιλαμβάνει τουλάχιστον τα ακόλουθα στοιχεία:

                           α)

                           τον αριθμό πρωτοκόλλου·

                           β)

                           την ημερομηνία παραλαβής της αίτησης.

                     3.   Οι παράγραφοι 1 και 2 δεν ισχύουν όταν η διαδικασία ανάκλησης έχει κινηθεί από την Επιτροπή.».

               9)

               Στο άρθρο 22, προστίθεται η ακόλουθη παράγραφος 5:
               «5.   Οι κοινοποιήσεις στην Επιτροπή οι οποίες αναφέρονται στην παράγραφο 3 πραγματοποιούνται σύμφωνα με το άρθρο 70α παράγραφος 1.»;

               10)

               Στο άρθρο 23 παράγραφος 1, προστίθεται το ακόλουθο τρίτο εδάφιο:
               «Οι κοινοποιήσεις στην Επιτροπή οι οποίες αναφέρονται στο πρώτο και δεύτερο εδάφιο πραγματοποιούνται σύμφωνα με το άρθρο 70α παράγραφος 1.».

               11)

               Στο άρθρο 28 παράγραφος 1, το δεύτερο εδάφιο αντικαθίσταται από το ακόλουθο κείμενο:
               «Η αίτηση κοινοποιείται σύμφωνα με το άρθρο 70α παράγραφος 1. Η ημερομηνία υποβολής της αίτησης μετατροπής στην Επιτροπή είναι η ημερομηνία κατά την οποία η Επιτροπή λαμβάνει την αίτηση.».

               12)

               Το άρθρο 30 αντικαθίσταται από το ακόλουθο κείμενο:
               «Άρθρο 30
               Αίτηση προστασίας
               1.   Η αίτηση προστασίας μιας παραδοσιακής ένδειξης κοινοποιείται από τις αρμόδιες αρχές των κρατών μελών ή εκείνες των τρίτων χωρών ή από αντιπροσωπευτικές επαγγελματικές οργανώσεις σύμφωνα με το άρθρο 70α παράγραφος 1. Συνοδεύεται από τη νομοθεσία του κράτους μέλους ή των κανόνων που ισχύουν για τους παραγωγούς οίνου των τρίτων χωρών, που ρυθμίζουν τη χρήση της εν λόγω ένδειξης και από την αναφορά σε αυτήν τη νομοθεσία ή σε αυτούς τους κανόνες.
               2.   Σε περίπτωση υποβολής αίτησης από αντιπροσωπευτική επαγγελματική οργάνωση εγκατεστημένη σε τρίτη χώρα, ο αιτών κοινοποιεί στην Επιτροπή τα λεπτομερή στοιχεία της αντιπροσωπευτικής επαγγελματικής οργάνωσης και των μελών της, σύμφωνα με το άρθρο 70α παράγραφος 1. Η Επιτροπή θέτει αυτά τα στοιχεία στη διάθεση του κοινού.».

               13)

               Το άρθρο 33 αντικαθίσταται από το ακόλουθο κείμενο:
               «Άρθρο 33
               Υποβολή αίτησης
               1.   Η ημερομηνία υποβολής αίτησης στην Επιτροπή είναι η ημερομηνία κατά την οποία η Επιτροπή λαμβάνει την αίτηση.
               2.   Η επιτροπή επιβεβαιώνει την παραλαβή της αίτησης των αρμόδιων αρχών του κράτους μέλους ή εκείνων της τρίτης χώρας ή του αιτούντος που είναι εγκατεστημένος στην εν λόγω τρίτη χώρα και χορηγεί αριθμό πρωτοκόλλου στην αίτηση.
               Η απόδειξη παραλαβής περιλαμβάνει τουλάχιστον τα ακόλουθα στοιχεία

                           α)

                           τον αριθμό πρωτοκόλλου·

                           β)

                           την παραδοσιακή ένδειξη·

                           γ)

                           την ημερομηνία παραλαβής της αίτησης.».

               14)

               Το άρθρο 34 αντικαθίσταται από το ακόλουθο κείμενο:
               «Άρθρο 34
               Παραδεκτό
               1.   Μια αίτηση είναι παραδεκτή όταν το έντυπο αίτησης είναι δεόντως συμπληρωμένο και τα απαιτούμενα έγγραφα σύμφωνα με τις διατάξεις του άρθρου 30 επισυνάπτονται στην αίτηση. Το ενιαίο έγγραφο θεωρείται ότι έχει συμπληρωθεί δεόντως όταν όλοι οι απαιτούμενοι υποχρεωτικοί τίτλοι, όπως παρουσιάζονται στα συστήματα πληροφοριών που αναφέρονται στο άρθρο 70α, έχουν συμπληρωθεί.
               Σε αυτήν την περίπτωση, η αίτηση κρίνεται παραδεκτή κατά την ημερομηνία παραλαβής της από την Επιτροπή. Ο αιτών ενημερώνεται σχετικά.
               Η ημερομηνία αυτή γνωστοποιείται στο κοινό.
               2.   Εάν το έντυπο της αίτησης δεν έχει συμπληρωθεί ή έχει συμπληρωθεί μόνο εν μέρει ή εάν τα δικαιολογητικά έγγραφα που αναφέρονται στην παράγραφο 1 δεν έχουν υποβληθεί ταυτοχρόνως με την αίτηση ή ορισμένα από αυτά δεν έχουν υποβληθεί, η αίτηση κρίνεται απαράδεκτη.
               3.   Σε περίπτωση αίτησης που κρίνεται απαράδεκτη, οι αρμόδιες αρχές του κράτους μέλους ή εκείνες της τρίτης χώρας ή ο αιτών που είναι εγκατεστημένος στην εν λόγω τρίτη χώρα ενημερώνονται για τους λόγους που δικαιολογούν την απόρριψη της αίτησης, διευκρινίζοντας ότι εναπόκεινται σε αυτούς να καταθέσουν νέα αίτηση δεόντως συμπληρωμένη.».

               15)

               Στο άρθρο 37, οι παράγραφοι 2 και 3 αντικαθίστανται από το ακόλουθο κείμενο:
               «2.   Η ένσταση κοινοποιείται σύμφωνα με το άρθρο 70α παράγραφος 1. Η ημερομηνία υποβολής της ένστασης στην Επιτροπή είναι η ημερομηνία κατά την οποία η Επιτροπή λαμβάνει την αίτηση.
               3.   Η Επιτροπή επιβεβαιώνει την παραλαβή της αίτησης και χορηγεί αριθμό πρωτοκόλλου στην αίτηση.
               Η απόδειξη παραλαβής περιλαμβάνει τουλάχιστον τα ακόλουθα στοιχεία:

                           α)

                           τον αριθμό πρωτοκόλλου,

                           β)

                           την ημερομηνία παραλαβής της ένστασης.».

               16)

               Το άρθρο 40 αντικαθίσταται από το ακόλουθο κείμενο:
               «Άρθρο 40
               Γενική προστασία
               1.   Αν μια παραδοσιακή ένδειξη για την οποία έχει ζητηθεί προστασία πληροί τις προδιαγραφές που προβλέπονται στο άρθρο 118κα παράγραφος 1 του κανονισμού (ΕΚ) αριθ. 1234/2007 και στα άρθρα 31 και 35 του παρόντος κανονισμού και δεν κρίνεται απαράδεκτη δυνάμει των άρθρων 36, 38 και 39 του παρόντος κανονισμού, η παραδοσιακή ένδειξη καταχωρίζεται και ορίζεται στην ηλεκτρονική βάση δεδομένων «E-Bacchus», σύμφωνα με το άρθρο 118κα παράγραφος 2 του κανονισμού (ΕΚ) αριθ. 1234/2007, βάσει των πληροφοριών που έχουν κοινοποιηθεί στην Επιτροπή σύμφωνα με το άρθρο 70α παράγραφος 1 του παρόντος κανονισμού, αναφέροντας τα ακόλουθα στοιχεία:

                           α)

                           τη γλώσσα που αναφέρεται στο άρθρο 31 παράγραφος 1·

                           β)

                           την ή τις κατηγορίες αμπέλου που αφορά η προστασία·

                           γ)

                           αναφορά στην εθνική νομοθεσία του κράτους μέλους ή της τρίτης χώρας στην οποία η παραδοσιακή ένδειξη έχει οριστεί και ρυθμιστεί, ή στους κανόνες που ισχύουν για τους οινοπαραγωγούς στις τρίτες χώρες, συμπεριλαμβανομένων εκείνων που προέρχονται από αντιπροσωπευτικές επαγγελματικές οργανώσεις, εν απουσία εθνικής νομοθεσίας σε αυτές τις τρίτες χώρες·

                           δ)

                           περίληψη του ορισμού ή των όρων χρησιμοποίησης·

                           ε)

                           το όνομα της ή των χωρών προέλευσης·

                           στ)

                           την ημερομηνία υπαγωγής στην ηλεκτρονική βάση δεδομένων “E-Bacchus”.

                     2.   Οι παραδοσιακές ενδείξεις που έχουν καταχωριστεί στην ηλεκτρονική βάση δεδομένων “E-Bacchus” προστατεύονται μόνο στη γλώσσα και για τις κατηγορίες αμπελοοινικών προϊόντων που αναφέρονται στην αίτηση από:

                           α)

                           κάθε κατάχρηση, ακόμη και εάν η προστατευόμενη ένδειξη συνοδεύεται από εκφράσεις όπως “στυλ”, “τύπος”, “μέθοδος”, “όπως το παραγόμενο σε”, “απομίμηση”, “άρωμα”, “είδος” ή άλλες ανάλογες εκφράσεις·

                           β)

                           κάθε άλλη ψευδή ή παραπλανητική αναφορά, ως προς τον χαρακτήρα, τα χαρακτηριστικά ή τις βασικές ιδιότητες του προϊόντος, περιλαμβανόμενη στην εσωτερική ή εξωτερική συσκευασία, στο διαφημιστικό υλικό ή στα σχετικά με το εν λόγω προϊόν έγγραφα·

                           γ)

                           κάθε άλλη πρακτική η οποία είναι δυνατόν να παραπλανήσει τον καταναλωτή και, ιδίως, να δημιουργήσει την εντύπωση ότι ο οίνος υπάγεται στο καθεστώς προστατευόμενης παραδοσιακής ένδειξης.

                     3.   Οι παραδοσιακές ενδείξεις που έχουν καταχωριστεί στην ηλεκτρονική βάση δεδομένων “E-Bacchus” γνωστοποιούνται στο κοινό.»

               17)

               Στο άρθρο 42 παράγραφος 1, το τρίτο εδάφιο αντικαθίσταται από το ακόλουθο κείμενο:
               «Η χρήση προστατευόμενης ομώνυμης ένδειξης επιτρέπεται μόνον εφόσον, στην πράξη, η ομώνυμη ένδειξη, η οποία προστατεύθηκε μεταγενέστερα, διακρίνεται σαφώς από την παραδοσιακή ένδειξη που έχει καταχωριστεί στην ηλεκτρονική βάση δεδομένων «E-Bacchus», λαμβανομένης υπόψη της ανάγκης να εξασφαλίζεται ίση μεταχείριση των ενδιαφερόμενων παραγωγών και να μην παραπλανάται ο καταναλωτής.».

               18)

               Το άρθρο 45 αντικαθίσταται από το ακόλουθο κείμενο:
               «Άρθρο 45
               Υποβολή αίτησης ανάκλησης
               1.   Δεόντως αιτιολογημένη αίτηση ανάκλησης μπορεί να κοινοποιηθεί στην Επιτροπή από κράτος μέλος, τρίτη χώρα ή φυσικό ή νομικό πρόσωπο που έχει έννομο συμφέρον, σύμφωνα με το άρθρο 70α παράγραφος 1. Η ημερομηνία υποβολής της αίτησης ανάκλησης στην Επιτροπή είναι η ημερομηνία κατά την οποία η Επιτροπή λαμβάνει την αίτηση. Η ημερομηνία αυτή γνωστοποιείται στο κοινό.
               2.   Η Επιτροπή επιβεβαιώνει την παραλαβή της αίτησης και χορηγεί αριθμό πρωτοκόλλου στην αίτηση.
               Η απόδειξη παραλαβής περιλαμβάνει τουλάχιστον τα ακόλουθα στοιχεία:

                           α)

                           τον αριθμό πρωτοκόλλου·,

                           β)

                           την ημερομηνία παραλαβής της αίτησης.

                     3.   Οι παράγραφοι 1 και 2 δεν εφαρμόζονται όταν η διαδικασία ανάκλησης έχει κινηθεί από την Επιτροπή.».

               19)

               Στο άρθρο 47, η παράγραφος 5 αντικαθίσταται από το ακόλουθο κείμενο:
               «5.   Όταν μία ανάκληση αρχίσει να ισχύει, η Επιτροπή απαλείφει την αντίστοιχη ονομασία από τον κατάλογο που περιλαμβάνεται στην ηλεκτρονική βάση δεδομένων “E-Bacchus”».

               20)

               Στο άρθρο 63, η παράγραφος 1 αντικαθίσταται από το ακόλουθο κείμενο:
               «1.   Τα κράτη μέλη ορίζουν την ή τις αρμόδιες αρχές που είναι επιφορτισμένες με την εξασφάλιση της πιστοποίησης που προβλέπεται στο άρθρο 118κθ παράγραφος 2 σημείο α) του κανονισμού (ΕΚ) αριθ. 1234/2007, σύμφωνα με τα κριτήρια που καθορίζονται στο άρθρο 4 του κανονισμού (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου (7).
               Κάθε κράτος μέλος κοινοποιεί στην Επιτροπή τις ακόλουθες πληροφορίες, πριν από την 1η Οκτωβρίου 2011, καθώς και ενδεχόμενες τροποποιήσεις αυτών, σύμφωνα με το άρθρο 70α παράγραφος 1 του παρόντος κανονισμού:

                           α)

                           το όνομα, τη διεύθυνση και τα σημεία επαφής, συμπεριλαμβανομένων των ηλεκτρονικών διευθύνσεων, της αρχής ή των αρχών που είναι αρμόδιες για την εφαρμογή του παρόντος άρθρου·

                           β)

                           κατά περίπτωση, το όνομα, τη διεύθυνση και τα σημεία επαφής, συμπεριλαμβανομένων των ηλεκτρονικών διευθύνσεων, όλων των οργανισμών που εξουσιοδοτούνται από μια αρμόδια αρχή για την εφαρμογή του παρόντος άρθρου·

                           γ)

                           τα μέτρα που ελήφθησαν για την εφαρμογή του παρόντος άρθρου, εφόσον αυτές οι διατάξεις παρουσιάζουν συγκεκριμένο ενδιαφέρον για τη συνεργασία μεταξύ των κρατών μελών η οποία αναφέρεται στον κανονισμό (ΕΚ) αριθ. 555/2008·

                           δ)

                           τις οινοποιήσιμες ποικιλίες σταφυλιών τις οποίες αφορά η εφαρμογή του άρθρου 118κθ παράγραφος 2 και του άρθρου 120α του κανονισμού (ΕΚ) αριθ. 1234/2007.

                     Η Επιτροπή καταρτίζει και ενημερώνει κατάλογο που συγκεντρώνει τα ονόματα και τις διευθύνσεις των αρμόδιων αρχών και των εξουσιοδοτημένων οργανισμών, καθώς και τις επιτρεπόμενες οινοποιήσιμες ποικιλίες σταφυλιών, βάσει των πληροφοριών που κοινοποιούνται από τα κράτη μέλη. Η Επιτροπή γνωστοποιεί αυτόν τον κατάλογο στο κοινό.

               21)

               Στο κεφάλαιο V, τα νέα άρθρα 70α και 70β παρεμβάλλονται ως εξής:
               «Άρθρο 70α
               Μέθοδος που εφαρμόζεται στις κοινοποιήσεις μεταξύ της Επιτροπής των κρατών μελών, των τρίτων χωρών και των άλλων επιχειρηματιών
               1.   Όταν γίνεται αναφορά στην παρούσα παράγραφο, τα έγγραφα και οι πληροφορίες που είναι αναγκαίες για την εφαρμογή του παρόντος κανονισμού κοινοποιούνται στην Επιτροπή με την ακόλουθη μέθοδο:

                           α)

                           για τις αρμόδιες αρχές των κρατών μελών, μέσω του συστήματος πληροφοριών που τίθεται στη διάθεσή τους από την Επιτροπή, σύμφωνα με τις διατάξεις του κανονισμού (ΕΚ) αριθ. 792/2009·

                           β)

                           για τις αρμόδιες αρχές και τις αντιπροσωπευτικές επαγγελματικές οργανώσεις τρίτων χωρών, καθώς και για φυσικά ή νομικά πρόσωπα τα οποία έχουν έννομο συμφέρον να ενεργούν στο πλαίσιο του παρόντος κανονισμού, ηλεκτρονικώς, με χρήση των μεθόδων και των εντύπων που τίθενται στη διάθεσή τους από την Επιτροπή και είναι προσβάσιμα σύμφωνα με τους όρους που καθορίζονται στο παράρτημα XVIII του παρόντος κανονισμού.
                           Ωστόσο, η κοινοποίηση μπορεί να πραγματοποιείται σε έντυπη μορφή μέσω των εν λόγω εντύπων.
                           Η υποβολή αίτησης και το περιεχόμενο των κοινοποιήσεων, ανάλογα με την περίπτωση, αποτελεί ευθύνη των αρμόδιων αρχών που έχουν οριστεί από τις τρίτες χώρες, τις αντιπροσωπευτικές επαγγελματικές οργανώσεις ή τα φυσικά ή νομικά πρόσωπα που παρεμβαίνουν.

                     2.   Η κοινοποίηση και η διάθεση πληροφοριών από την Επιτροπή στις αρμόδιες αρχές και στα πρόσωπα που αφορά ο παρών κανονισμός και, κατά περίπτωση, στο κοινό, πραγματοποιούνται μέσω συστημάτων πληροφοριών που έχει εγκαταστήσει η Επιτροπή.
               Οι αρχές και τα πρόσωπα που αφορά ο παρών κανονισμός μπορούν να απευθύνονται στην Επιτροπή, σύμφωνα με το παράρτημα XIX, για την παροχή πληροφοριών σχετικά με τους πρακτικούς κανόνες που εφαρμόζονται στην πρόσβαση στα συστήματα πληροφοριών, στις κοινοποιήσεις και τη διάθεση πληροφοριών.
               3.   Το άρθρο 5 παράγραφος 2 και τα άρθρα 6, 7, και 8 του κανονισμού (ΕΚ) αριθ. 792/2009 ισχύουν κατ’ αναλογία για τις κοινοποιήσεις και τη διάθεση πληροφοριών που αναφέρονται στην παράγραφο 1 στοιχείο β) και στην παράγραφο 2 του παρόντος άρθρου.
               4.   Για την εφαρμογή της παραγράφου 1 στοιχείο β), η χορήγηση των δικαιωμάτων πρόσβασης στα συστήματα πληροφοριών για τις αρμόδιες αρχές και τις αντιπροσωπευτικές επαγγελματικές οργανώσεις των τρίτων χωρών, καθώς και για τα φυσικά ή νομικά πρόσωπα που έχουν έννομο συμφέρον να ενεργούν στο πλαίσιο του παρόντος κανονισμού, πραγματοποιείται από τους υπευθύνους των συστημάτων πληροφοριών στην Επιτροπή.
               Οι υπεύθυνοι των συστημάτων πληροφοριών στην Επιτροπή επικυρώνουν τα δικαιώματα πρόσβασης, ανάλογα την περίπτωση, βάσει:

                           α)

                           των πληροφοριών σχετικά με τις αρμόδιες αρχές που έχουν οριστεί από τις τρίτες χώρες με τα σημεία επαφής τους και τις ηλεκτρονικές διευθύνσεις, τα οποία κατέχει η Επιτροπή στο πλαίσιο διεθνών συμφωνιών ή τα οποία κοινοποιήθηκαν στην Επιτροπή σύμφωνα με αυτές τις συμφωνίες·

                           β)

                           επίσημης αίτησης τρίτης χώρας η οποία προσδιορίζει τις πληροφορίες σχετικά με τις αρχές οι οποίες είναι υπεύθυνες για την κοινοποίηση των αναγκαίων εγγράφων και πληροφοριών για την εφαρμογή της παραγράφου 1 στοιχείο β), καθώς και τα σημεία επαφής και τις ηλεκτρονικές διευθύνσεις των εν λόγω αρχών·

                           γ)

                           αίτησης μιας αντιπροσωπευτικής επαγγελματικής οργάνωσης τρίτης χώρας ή φυσικού ή νομικού προσώπου, με δήλωση της ταυτότητας, του έννομου συμφέροντος να ενεργεί και της ηλεκτρονικής διεύθυνσης.

                     Αφού επικυρωθούν τα δικαιώματα πρόσβασης, ενεργοποιούνται από τους υπευθύνους των συστημάτων πληροφοριών στην Επιτροπή.
               Άρθρο 70β
               Κοινοποίηση και διάθεση πληροφοριών σχετικά με τις αρμόδιες αρχές για την εξέταση των αιτήσεων σε εθνικό επίπεδο
               1.   Τα κράτη μέλη κοινοποιούν στην Επιτροπή, πριν από την 1η Οκτωβρίου 2011, σύμφωνα με το άρθρο 70α παράγραφος 1, το όνομα, τη διεύθυνση και τα σημεία επαφής, συμπεριλαμβανομένων των ηλεκτρονικών διευθύνσεων, της αρχής ή των αρχών που είναι αρμόδιες για την εφαρμογή του άρθρου 118στ παράγραφος 2 του κανονισμού (ΕΚ) αριθ. 1234/2007, καθώς και τις ενδεχόμενες τροποποιήσεις τους.
               2.   Η Επιτροπή ορίζει και ενημερώνει κατάλογο που συγκεντρώνει τα ονόματα και τις διευθύνσεις των αρμόδιων αρχών των κρατών μελών ή των τρίτων χωρών, βάσει των πληροφοριών που κοινοποιήθηκαν από τα κράτη μέλη σύμφωνα με την παράγραφο 1 ή από τις τρίτες χώρες σύμφωνα με τις διεθνείς συμφωνίες που έχουν συναφθεί με την Ένωση. Η Επιτροπή γνωστοποιεί αυτόν τον κατάλογο στο κοινό.».

               22)

               Στο άρθρο 71, οι παράγραφοι 1 και 2 αντικαθίστανται από το ακόλουθο κείμενο:
               «Άρθρο 71
               Ονομασίες οίνων προστατευόμενες δυνάμει του κανονισμού (ΕΚ) αριθ. 1493/1999
               1.   Η διαβίβαση των εγγράφων που αναφέρονται στο άρθρο 118ιθ παράγραφος 2 του κανονισμού (ΕΚ) αριθ. 1234/2007, εφεξής «ο φάκελος» και οι τροποποιήσεις των προδιαγραφών του προϊόντος που αναφέρονται στο άρθρο 73 παράγραφος 1 στοιχεία γ) και δ) και στην παράγραφο 2 του παρόντος κανονισμού, πραγματοποιείται από τα κράτη μέλη σύμφωνα με το άρθρο 70α παράγραφος 1 του παρόντος κανονισμού βάσει των ακόλουθων κανόνων και διαδικασιών:

                           α)

                           η Επιτροπή επιβεβαιώνει την παραλαβή του φακέλου ή της τροποποίησης, όπως αναφέρεται στο άρθρο 9 του παρόντος κανονισμού·

                           β)

                           Ο φάκελος ή η τροποποίηση θεωρούνται παραδεκτοί κατά την ημερομηνία παραλαβής τους από την Επιτροπή, σύμφωνα με τους όρους που ορίζονται στο άρθρο 11 του παρόντος κανονισμού και υπό την προϋπόθεση ότι έχουν παραληφθεί από την Επιτροπή το αργότερο έως την 31η Δεκεμβρίου 2011·

                           γ)

                           η Επιτροπή επιβεβαιώνει την καταχώριση της σχετικής ονομασίας προέλευσης ή της γεωγραφικής ένδειξης στο μητρώο σύμφωνα με το άρθρο 18 του παρόντος κανονισμού, μαζί με τις ενδεχόμενες τροποποιήσεις και της χορηγεί αριθμό πρωτοκόλλου·

                           δ)

                           η Επιτροπή εξετάζει την εγκυρότητα του φακέλου, ενδεχομένως, λαμβάνοντας υπόψη τις τροποποιήσεις που έχουν ληφθεί, εντός των προθεσμιών που καθορίζονται στο άρθρο 12 παράγραφος 1 του παρόντος κανονισμού.

                     2.   Η Επιτροπή μπορεί να αποφασίσει την ανάκληση της σχετικής ονομασίας προέλευσης ή γεωγραφικής ένδειξης σύμφωνα με το άρθρο 118ιθ παράγραφος 4 του κανονισμού (ΕΚ) αριθ. 1234/2007, στηριζόμενη στα έγγραφα που διαθέτει κατ’ εφαρμογή του άρθρου 118ιθ παράγραφος 2 του εν λόγω κανονισμού.».

               23)

               Το άρθρο 73 αντικαθίσταται από το ακόλουθο κείμενο:
               «Άρθρο 73
               Μεταβατικές διατάξεις
               1.   Η διαδικασία που προβλέπεται στο άρθρο 118ιθ του κανονισμού (ΕΚ) αριθ. 1234/2007 εφαρμόζεται στις ακόλουθες περιπτώσεις:

                           α)

                           για κάθε ονομασία οίνου που έχει υποβληθεί σε κράτος μέλος ως ονομασία προέλευσης ή γεωγραφική ένδειξη και έχει εγκριθεί από το κράτος μέλος αυτό πριν από την 1η Αυγούστου 2009·

                           β)

                           για κάθε ονομασία οίνου που έχει υποβληθεί σε κράτος μέλος ως ονομασία προέλευσης ή γεωγραφική ένδειξη πριν από την 1η Αυγούστου 2009, που έχει εγκριθεί από το κράτος μέλος αυτό και διαβιβαστεί στην Επιτροπή πριν από τις 31 Δεκεμβρίου 2011·

                           γ)

                           για κάθε τροποποίηση των προδιαγραφών προϊόντος που έχει υποβληθεί σε κράτος μέλος πριν από την 1η Αυγούστου 2009 και έχει διαβιβαστεί στην Επιτροπή από το κράτος μέλος αυτό πριν από τις 31 Δεκεμβρίου 2011·

                           δ)

                           για κάθε τροποποίηση ήσσονος σημασίας των προδιαγραφών προϊόντος που έχει υποβληθεί σε κράτος μέλος πριν από την 1η Αυγούστου 2009 και έχει μεταβιβαστεί στην Επιτροπή από το κράτος μέλος αυτό πριν από τις 31 Δεκεμβρίου 2011.

                     2.   Η διαδικασία που προβλέπεται στο άρθρο 118ιζ του κανονισμού (ΕΚ) αριθ. 1234/2007, δεν εφαρμόζεται στις τροποποιήσεις των προδιαγραφών προϊόντος που έχουν υποβληθεί σε κράτος μέλος από την 1η Αυγούστου 2009 και έχουν μεταβιβαστεί στην Επιτροπή από το κράτος μέλος αυτό πριν από την 30ή Ιουνίου 2014, εφόσον αυτές οι τροποποιήσεις έχουν αποκλειστικά ως αντικείμενο τη συμμόρφωση με το άρθρο 118γ του κανονισμού (ΕΚ) αριθ. 1234/2007 και με τον παρόντα κανονισμό των προδιαγραφών προϊόντος που έχουν διαβιβαστεί στην Επιτροπή δυνάμει του άρθρου 118ιθ παράγραφος 2 του κανονισμού (ΕΚ) αριθ. 1234/2007.
               3.   Οι οίνοι που διατίθενται στην αγορά ή επισημαίνονται πριν από τις 31 Δεκεμβρίου 2010 και οι οποίοι είναι σύμφωνοι με τις διατάξεις που ισχύουν πριν από την 1η Αυγούστου 2009 μπορούν να τίθενται στο εμπόριο έως την εξάντληση των αποθεμάτων.«.

               24)

               Καταργούνται τα παραρτήματα I έως IX, XI και XII.

               25)

               Προστίθενται τα παραρτήματα XVIII και XIX σύμφωνα με το κείμενο των παραρτημάτων Ι και ΙΙ του παρόντος κανονισμού.

         Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Ωστόσο, το άρθρο 1 σημείο 20 του παρόντος κανονισμού, όσον αφορά το άρθρο 63 παράγραφος 1 του κανονισμού (ΕΚ) αριθ. 607/2009, καθώς και το άρθρο 1 σημείο 21 του παρόντος κανονισμού, όσον αφορά το άρθρο 70β του κανονισμού (ΕΚ) αριθ. 607/2009 ισχύουν από την 1η Σεπτεμβρίου 2011.
   Οι κοινοποιήσεις που πραγματοποιούνται από τις αρμόδιες αρχές των κρατών μελών σε εθελοντική βάση, μέσω συστημάτων πληροφοριών που έχουν εγκατασταθεί από την Επιτροπή, σύμφωνα με τον κανονισμό (ΕΚ) αριθ. 607/2009 όπως τροποποιήθηκε από το άρθρο 1 του παρόντος κανονισμού, μεταξύ της 1ης Ιουνίου 2011 και της ημερομηνίας εφαρμογής του παρόντος κανονισμού, θεωρούνται ότι έχουν πραγματοποιηθεί σύμφωνα με τον κανονισμό (ΕΚ) αριθ. 607/2009, πριν από την τροποποίησή του από τον παρόντα κανονισμό.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 12 Ιουλίου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 299 της 16.11.2007, σ. 1.

      (2)  ΕΕ L 228 της 1.9.2009, σ. 3.

      (3)  ΕΕ L 193 της 24.7.2009, σ. 60.

      (4)  ΕΕ L 170 της 30.6.2008, σ. 1.

      (5)  ΕΕ L 179 της 14.7.1999, σ. 1.

      (6)  ΕΕ L 148 της 6.6.2008, σ. 1.

      (7)  ΕΕ L 165 της 30.4.2004, σ. 1.».

      ΠΑΡΑΡΤΗΜΑ I

            «ΠΑΡΑΡΤΗΜΑ XVIII

               Πρόσβαση στις μεθόδους και στα ηλεκτρονικά έντυπα που αναφέρονται στο άρθρο 70α παράγραφος1 στοιχείο β)

            Οι μέθοδοι και τα ηλεκτρονικά έντυπα που αναφέρονται στο άρθρο 70α παράγραφος 1 στοιχείο β) είναι ελεύθερα προσβάσιμα μέσω της ηλεκτρονικής βάσης δεδομένων “E-Bacchus” η οποία έχει καταρτιστεί από την Επιτροπή μέσω των συστημάτων πληροφοριών:
            http://ec.europa.eu/agriculture/markets/wine/e-bacchus/»

      ΠΑΡΑΡΤΗΜΑ II

            «ΠΑΡΑΡΤΗΜΑ XIX

               Πρακτικοί κανόνες σχετικά με την κοινοποίηση και διάθεση πληροφοριών που αναφέρονται στο άρθρο 70α παράγραφος 2

            Με σκοπό την απόκτηση πληροφοριών σχετικά με τους πρακτικούς κανόνες που ισχύουν για την πρόσβαση στα συστήματα πληροφοριών, στις κοινοποιήσεις και στη διάθεση πληροφοριών, οι αρχές και τα πρόσωπα που αφορά ο παρών κανονισμός απευθύνονται στην Επιτροπή στην ακόλουθη διεύθυνση:
            Λειτουργική ηλεκτρονική θυρίδα: AGRI-CONTACT-EBACCHUS@ec.europa.eu»


title: Εκτελεστικός κανονισμός (ΕΕ) 2017/45 της Επιτροπής, της 10ης Ιανουαρίου 2017, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               11.1.2017

               EL

               Επίσημη Εφημερίδα της Ευρωπαϊκής Ένωσης

               L 6/38

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/45 ΤΗΣ ΕΠΙΤΡΟΠΉΣ
   της 10ης Ιανουαρίου 2017
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 10ης Ιανουαρίου 2017.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής

            Γενική Διεύθυνση Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  IL

                  261,0

                  MA

                  110,4

                  SN

                  204,0

                  TR

                  102,4

                  ZZ

                  169,5

                  0707 00 05

                  MA

                  85,5

                  TR

                  213,8

                  ZZ

                  149,7

                  0709 91 00

                  EG

                  144,1

                  ZZ

                  144,1

                  0709 93 10

                  MA

                  238,8

                  TR

                  213,8

                  ZZ

                  226,3

                  0805 10 20

                  EG

                  42,5

                  IL

                  126,4

                  MA

                  55,6

                  TR

                  71,5

                  ZZ

                  74,0

                  0805 20 10

                  IL

                  166,4

                  MA

                  85,6

                  ZZ

                  126,0

                  0805 20 30 , 0805 20 50 , 0805 20 70 , 0805 20 90

                  IL

                  136,2

                  JM

                  125,6

                  TR

                  96,4

                  ZZ

                  119,4

                  0805 50 10

                  TR

                  71,8

                  ZZ

                  71,8

                  0808 10 80

                  CN

                  144,5

                  US

                  105,5

                  ZZ

                  125,0

                  0808 30 90

                  CL

                  282,6

                  CN

                  99,5

                  TR

                  133,1

                  ZZ

                  171,7

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».